《冯当世生日 其二》
宋代·刘攽

阳月方开旦，商行接素秋。声华临盛际，勋业动前修。

旧物诗兼礼，公望砺与舟。谏行扶庙算，威克弊邦雠。

翻欲危晁氏，皆能苦绛侯。孤城虽莫可，具美亦谁侜。

北关虚前事，南冠记昔游。客惟论药饵，书不号穷愁。

迥有閒中趣，高于物外求。宾朋依白傅，润泽借裴休。

跂也身方族，时哉岁欲遒。愁无缩地术，赖有置书邮。

理楫王猷拙，称觞小陆优。倾心日夜急，滚滚大江流。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。